《郡守吕叔恭以甲戌季春七日游中隐岩山水膏肓》
宋代·吕愿中

爽垲虚明小洞天，巉岩垂乳类锋铦。
薰风习习来三面，夏雨萧萧欠一檐。
指顾群山劳应接，徘徊归骑纵观瞻。
门前绿水泓澄净，底处应须是谷帘。

作者简介：吕愿中，一作愿忠（《舆地纪胜》卷四八），字叔恭，睢阳（今河南商丘）人。曾官通判和州。高宗绍兴二十四年（一一五四）知静江府、兼广西经略安抚使。谄附秦桧，二十五年诏赴临安。桧卒，二十六年累贬果州团练副使、封州安置。《两宋名贤小集》中存有《抚松集》一卷。今录诗十六首。